**Atbildes uz jautājumiem par**

**4.2.4.1. “Atbalsts nozaru vajadzībās balstītai pieaugušo izglītībai” pirmā kārta**

*(Atjaunots 14.10.2024.)*

**Izmantotie saīsinājumi:**

**Aģentūra** – Centrālā finanšu un līgumu aģentūra

**Atlases nolikums** – Eiropas Savienības kohēzijas politikas programmas 2021. – 2027. gadam 4.2.4. specifiskā atbalsta mērķa “Veicināt mūžizglītību, jo īpaši piedāvājot elastīgas prasmju pilnveides un pārkvalifikācijas iespējas visiem, ņemot vērā uzņēmējdarbības un digitālās prasmes, labāk prognozējot pārmaiņas un vajadzību pēc jaunām prasmēm, pamatojoties uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.1. pasākuma “Atbalsts nozaru vajadzībās balstītai pieaugušo izglītībai” projektu iesniegumu pirmās atlases kārtas nolikums[[1]](#footnote-2)

**EM** – Ekonomikas ministrija

**MK noteikumi** – Ministru kabineta 2024. gada 25. jūnija noteikumi Nr. 413 “Eiropas Savienības kohēzijas politikas programmas 2021. – 2027. gadam 4.2. prioritārā virziena “Izglītība, prasmes un mūžizglītība” 4.2.4. specifiskā atbalsta mērķa “Veicināt mūžizglītību, jo īpaši piedāvājot elastīgas prasmju pilnveides un pārkvalifikācijas iespējas visiem, ņemot vērā uzņēmējdarbības un digitālās prasmes, labāk prognozējot pārmaiņas un vajadzību pēc jaunām prasmēm, pamatojoties uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.1. pasākuma “Atbalsts nozaru vajadzībās balstītai pieaugušo izglītībai” pirmās kārtas īstenošanas noteikumi”[[2]](#footnote-3)

**Pasākums** – Eiropas Savienības kohēzijas politikas programmas 2021.–2027.gadam 4.2.4. specifiskā atbalsta mērķis “Veicināt mūžizglītību, jo īpaši piedāvājot elastīgas prasmju pilnveides un pārkvalifikācijas iespējas visiem, ņemot vērā uzņēmējdarbības un digitālās prasmes, labāk prognozējot pārmaiņas un vajadzību pēc jaunām prasmēm, pamatojoties uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.1. pasākums “Atbalsts nozaru vajadzībās balstītai pieaugušo izglītībai”

**PI** – projekta iesniegums

**Saturs**

[**1. Vispārīgi jautājumi 2**](#_Toc176268927)

[**2. Īstenošanas nosacījumi 11**](#_Toc176268928)

[**3. Vērtēšana un lēmumu pieņemšana 16**](#_Toc176268929)

[**4. Attiecināmās izmaksas 19**](#_Toc176268930)

[**5. Projekta iesnieguma aizpildīšana un pielikumi 25**](#_Toc176268931)

|  |  |  |
| --- | --- | --- |
| **Nr.**  **p.k.** | **Jautājumi** | **Atbildes** |
| 1. Vispārīgi jautājumi | | |
| 1.1. | *Jautājums uzdots vebinārā:*  Cik projektu iesniegumi tiks apstiprināti katrā nozarē un apakšnozarē?  Vai apstrādes rūpniecības nozarē apstiprinās vienu projektu vai astoņus, kā norādīts MK noteikumu 1.pielikumā?  Vai apstrādes rūpniecības nozarē tiks atbalstīti maksimums 2 projekta pieteikumi, vai arī šis ierobežojums ir attiecināms uz katru apakšnozari? | MK noteikumu 17. punkts paredz, ka katrā šo noteikumu [1. pielikumā](https://likumi.lv/ta/id/353169#piel1) minētajā nozarē vai apakšnozarē var atbalstīt divus projekta iesniegumus. Tādējādi, projekts var tikt atbalstīts katrā no uzskaitītajām apstrādes rūpniecības apakšnozarēm. Vienlaikus skatīt atbildi uz jautājumu Nr. 1.2.  *(Pievienots 30.09.2024)* |
| 1.2. | *Jautājums uzdots vebinārā:*  **PI aizpildīšanas metodikā rakstīts, ka iznākuma rādītājus plāno proporcionāli pasākumam pieejamam finansējumam,** atbilstoši MK noteikumu 14. punktā noteiktajam, proti, ja projekta iesniegums ir iesniegts: par maksimāli pieejamo finansējumu 939 931 euro, tad sasniedzamais rādītājs – mācībās iesaistīto darbinieku skaits – ir vismaz 642. Vai 642 apmācībās iesaistītie darbinieki ir neunikālas personas? | Sākotnēji projektā rādītāji tika plānoti kā neunikālās personas, līdz ar to 642 tika plānots kā neunikālie apmācībās iesaistītie darbinieki. Ņemot vērā, ka MK noteikumi paredz unikālās personas kā rādītāju, tad proporcija tiek rēķināta pēc izvēlētā finansējuma apmēra.  Rādītāja izpildē ir ieskaitāmi unikālie rādītāji. Matemātiski: ja iesniedzējs pretendē uz maksimālo summu, tad šo summu izdala ar kopējo kārtā pieejamo finansējumu, iegūstot sevis pieprasītā finansējuma proporciju pret kopējo pieejamo finansējumu. Pēcāk iegūto skaitli reizina ar MK noteikumu 10.1. apakšpunktā norādīto pasākuma kārtas ietvaros sasniedzamo vērtību. Tādējādi **mazākais** apmācībās iesaistīto **unikālo** darbinieku skaits, ja iesniedzējs pretendē uz maksimālo finansējumu, ir 92 (939 931 / 12 219 109 \* 1 193).  Vienlaikus vēršam uzmanību, ka, īstenojot projektu, finansējuma saņēmējam jānodrošina samērīgs līdzekļu izlietojums, tādēļ apzināmies, ka vienas un tās pašas personas projekta ietvaros piedalīsies vairākās apmācībās, taču rādītāja uzskaitē persona tiks ieskaitīta tikai vienu reizi.  Atlases nolikuma 1.pielikuma “Projekta iesnieguma aizpildīšanas metodikas” sadaļā “Rādītāji” tiks precizēts skaidrojums, lai nodrošinātu nepārprotamību.  *(Pievienots 30.09.2024)* |
| 1.3. | *Jautājums uzdots rakstiski:*  Kādēļ MK noteikumu 1. pielikumā ir ietverta tūrisma nozare, ja eksporta dati (šīs atbalsta programmas interpretācijā) nebūs pietiekami, lai tā vispār kvalificētos atbalstam? Kādēļ tūrisma nozarei kā eksportu nevar uzskatīt ieņēmumus no ārvalstu tūristu apkalpošanas? Šāda pieeja tika izmantota atbalsta programmā “Tūrisma produktu attīstības programma”. | Lai nodrošinātu vienlīdzīgu datu izmantošanu visu nozaru ietvaros, eksporta apjomu veido pēdējā noslēgtā finanšu gada ikmēneša PVN deklarācijās iekļautā uz citu ES dalībvalsti piegādāto preču ES teritorijā vērtību, eksportēto preču vērtību un to darījumu vērtību, kuru veikšanas vieta nav iekšzeme, summa (katra mēneša PVN deklarācijas 45., 45.1, 48.1 un 48.2 rindu kopsumma).  Skaidrojam, ka tūrisma nozare ir iekļauta MK noteikumu 1.pielikumā, lai šo nozari pārstāvošās organizācijas arī varētu pretendēt uz atbalstu. Norādām, ka MK noteikumu 13. punkts nosaka, ka “Projekta iesniedzējs ir biedrība, kura atbilst šādiem nosacījumiem:  13.1. [..]  13.2. **tā pārstāv vismaz vienu no šo noteikumu 1. pielikumā minētajām nozarēm vai apakšnozarēm”. Līdz ar to, ja tūrisma nozari pārstāvošā biedrība pati par sevi nevar uzrādīt eksporta datus atbilstoši vērtēšanas kritērijos norādītajam prasībām, projekta iesniedzējs var pārstāvēt vairākas nozares, lai kvalificētos atbalstam.**  Papildus norādām, ka dati par eksportu no ārvalstu tūristiem ir nepārbaudāmi dati - tie nekur nav jādeklarē un gada pārskatos nav jānorāda, kas būtu nevienlīdzīgi vērtējama pret citām nozarēm, kur tiek vērtēti pārbaudāmi eksporta dati.  Papildus norādām, ka Nacionālās Industriālās politikas pamatnostādnēs 2021. - 2027. gadam Latvijas tūrisma nozares eksportspējas stiprināšana noteikta kā viens no tūrisma politikas fokusiem, uzsverot, ka konkurētspējas un kvalitātes celšanai ir nepieciešams radīt jaunus tūrisma produktus un pakalpojumus ar augstu pievienoto vērtību, kas piesaistītu ceļotājus un popularizētu Latviju kā pievilcīgu tūrisma galamērķi starptautiskajā mērogā, Ekonomikas ministrija ir izstrādājusi atbalsta programmu “Eiropas Savienības kohēzijas politikas programmas 2021.–2027. gadam 1.2. prioritārā virziena “Atbalsts uzņēmējdarbībai” 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.6. pasākuma “Tūrisma produktu attīstības programma” īstenošanas noteikumi”, kuras ietvaros finansējuma saņēmēji var  saņemt atbalstu tūrisma produktu izstrādei, t.sk., produktu izveidei, testēšanai un pilotēšanai nepieciešamiem pamatlīdzekļiem, dalībai izstādēs vai konferencēs, kā arī ar jaunu tūrisma produktu izstrādei saistīto pasākumu, t.sk. nozarei specifisku praktisko un tematisko apmācību organizēšanai. Līdz ar to bažām par tūrisma nozares biedrību kvalificēšanos un apmācību iespēju ierobežošanu nevajadzētu būt un papildus nosacījumi tūrisma nozarei šajā programmā piemēroti netiek.  Ņemot vērā, ka šajā atbalsta programmā savstarpēji konkurēs vairāku nozaru iesniedzēji, izņēmuma izpratne par eksportu par labu kādai konkrētai nozarei raisītu nevienlīdzīgu pieeju pret citu nozaru pārstāvjiem.  *(Pievienots 30.09.2024)* |
| 1.4. | *Jautājums uzdots rakstiski:*  Sakiet, lūdzu, kas var pieteikties, kādi kritēriji? Tikai biedrības jeb uzņēmumi arī var? Atbalsts tiek piešķirts kursiem no kāda konkrēta piedāvājuma? | Projekta iesniedzējs ir biedrība, kura atbilst MK noteikumu 13. punktā  noteiktajiem nosacījumiem. Biedrībai ir jābūt reģistrētai Latvijas Republikas Uzņēmumu reģistra biedrību un nodibinājumu reģistrā un tai ir jāpārstāv vismaz vienu no MK noteikumu [1.](https://likumi.lv/ta/id/353169#piel1) [pielikumā](https://likumi.lv/ta/id/353169#piel1) minētajām nozarēm vai apakšnozarēm. Ar sīkāku informāciju par prasībām projekta iesniedzējiem aicinām iepazīties MK noteikumiem īssaitē – [*https://likumi.lv/ta/id/353169*](https://likumi.lv/ta/id/353169), un īssaitē - [*https://www.cfla.gov.lv/lv/4-2-4-1-k-1*](https://www.cfla.gov.lv/lv/4-2-4-1-k-1), kur ir pieejams atlases nolikums, tā pielikumi, informatīvi materiāli un cita nozīmīga informācija par atlasi, t.sk., atlases vebināra videoieraksts un prezentācijas.  Pasākuma ietvaros atbalsts tiek sniegts nozaru vajadzībās balstītai pieaugušo izglītībai, kas ir saistītas ar darbinieku darba pienākumiem nepieciešamo vispārējo vai profesionālo kompetenču pilnveidi dažādās mācību aktivitātēs vai formālās vai neformālās izglītības ietvaros. Mācības tiek nodrošinātas caur nozaru uzņēmumu pārstāvošajām biedrībām kā finansējuma saņēmējiem.  Darba devējs atbilstoši savu darbinieku prasmju iegūšanas vai pilnveides, profesionālās kvalifikācijas pilnveides vai pārkvalifikācijas nepieciešamībai, balstoties uz identificētajām mācību vajadzībām varēs pieteikties atbalstam pie finansējuma saņēmēja. Tāpat arī darbinieks varēs vērsties pie darba devēja, lai tas rastu iespēju pieteikties pie finansējuma saņēmēja mācībām profesionālās kvalifikācijas pilnveidei vai pārkvalifikācijai.  *(Pievienots 28.08.2024)* |
| 1.5. | *Jautājums uzdots rakstiski:*   1. Programmas MK noteikumos noteikti šādi kopējie programmas rādītāji:      1. CFLA publicētajā projekta pieteikumu aizpildīšanas metodikā norādīts šādi:     No publicētā grūti izsecināt – cik proporcionāli 1 projekta pieteikumam par maksimālo summu 939 931 eur ir jānorāda:  1) neunikālās nodarbinātās personas;  2) ar grantiem atbalstīto neunikālo komersantu skaits;  3) unikālās nodarbinātās personas;  4) ar grantiem atbalstīto unikālo komersantu skaits. | Lai novērstu interpretācijas riskus par MK noteikumu 10. un 14. punktā norādīto rādītāju uzskaites mehānismu, Ekonomikas ministrija ir sagatavojusi papildus skaidrojumu, kurš ir pievienots pie atlases dokumentācijas [*https://www.cfla.gov.lv/lv/4-2-4-1-k-1*](https://www.cfla.gov.lv/lv/4-2-4-1-k-1) sadaļā  “Informatīvi materiāli”.  Aicinām iepazīties ar informatīvo materiālu, kurā tiks sniegts skaidrojums pēc kāda principa tiek aprēķināts iznākuma un nacionālais rādītājs.  *(Pievienots 28.08.2024)* |
| 1.6. | *Jautājums uzdots mutiski:*  MK paredz, ka projekta iesniegumu var iesniegt biedrība, kas pārstāv vismaz vienu no šo noteikumu [1.](https://likumi.lv/ta/id/353169-eiropas-savienibas-kohezijas-politikas-programmas-2021-2027-gadam-4-2-prioritara-virziena-izglitiba-prasmes-un-muzizglitiba#piel1) [pielikumā](https://likumi.lv/ta/id/353169-eiropas-savienibas-kohezijas-politikas-programmas-2021-2027-gadam-4-2-prioritara-virziena-izglitiba-prasmes-un-muzizglitiba#piel1) minētajām nozarēm vai apakšnozarēm. Vai programmas nosacījumi nosaka prasības, kādam īpatsvaram biedrības darbībā jābūt no tieši šīs nozares uzņēmumiem? Piemēram, vai 50% no biedrības kopējā apgrozījuma jāveido tieši MK noteikumu 1.pielikumā minētajai nozarei? Vai arī pastāv iespēja, ka biedrība, kura galvenokārt pārstāv ķīmiskās rūpniecības uzņēmumus (90 no 1000 biedriem ir ķīmiskās rūpniecības uzņēmumi), bet tajā ir arī 10 biedri, kas darbojas Finanšu un apdrošināšanas darbības jomā, var iesniegt projekta iesniegumu kā Finanšu un apdrošināšanas darbības nozarē? | MK noteikumi un kritēriji neparedz minimālās prasības, kādam procentam no biedrības biedriem jābūt tieši attiecīgas nozares uzņēmumu pārstāvjiem. Apgrozījuma un eksporta apjomā tiek ieskaitīts visu Latvijā reģistrēto biedrības biedru dati. Attiecīgi jautājumā minētā situācija ir iespējama.  *(Pievienots 28.08.2024)* |
| 1.7. | *Jautājums uzdots rakstiski:*  Lai aprēķinātu rādītāju “neunikālo komersantu skaits” pēc metodikā norādītā izmantoju sekojošu algoritmu:  939 931\*464/12 219 109 = 35,69, kas savukārt tiek noapaļots uz augšu, jo tiek rēķināts komersantu skaits, kas rezultējas skaitlī 36.  Vai pareizi ir aprēķināts, ka par maksimālo summu 939 931 neunikālo komersantu skaita minimālā vērtība ir jānorāda – **36 ?**  Aprēķiniem izmantota kopējā vērtība no MK noteikumu 10.2.punkta.  10.2. nacionālais rādītājs līdz 2029. gada 31. decembrim: ar grantiem atbalstīto neunikālo komersantu skaits – 464. | Saskaņā ar Ekonomikas ministrija papildus skaidrojumu, kurš ir pievienots pie atlases dokumentācijas [*https://www.cfla.gov.lv/lv/4-2-4-1-k-1*](https://www.cfla.gov.lv/lv/4-2-4-1-k-1) neunikālo komersantu skaita aprēķina pēc tāda paša algoritma kā unikālo personu skaitu, t.i., kopējās attiecināmās izmaksas projektā reiz kopējais komersantu skaits dalīts ar pasākuma pirmās kārtas īstenošanai pieejamo kopējo finansējumu (12 219 109 *euro*). Aprēķins ir veikts pareizi. Maksimālā projekta finansējuma gadījumā kā minimālā neunikālo komersantu vērtība ir norādāma 36.  *(Pievienots 03.09.2024)* |
| 1.8. | *Jautājums uzdots mutiski:*  Vērtēšanas kritēriju metodikas 4.4. kritērija “Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu” rindkopā “Horizontālā principa rādītāju piemēri” ir norādīts rādītājs VINPI 03 “Personu skaits, kuras ir piedalījušās apmācību programmās, kurās ir integrēti jautājumi par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem, tostarp par tiesiskajiem un praktiskajiem aspektiem (VINPI\_03)”, tālāk norādot informāciju “Papildus var izvēlēties šādus HP VINPI rādītājus:” un uzskaitīti vēl 9 rādītāji.  Jautājums – vai rādītājam VINPI\_03 ir jābūt noteikti un var no pārējiem izvēlēties kādu papildus, vai var pirmais rādītājs nebūt? | Var izvēlēties jebkuru no minētajiem 10 HP VINPI rādītāju piemēriem.  *(Pievienots 03.09.2024)* |
| 1.9. | *Jautājums uzdots rakstiski:*  MK noteikumu 47. punkts nosaka, ka FS izvērtējot darba devēju atbilstību piešķir komercdarbības atbalstu darba devējam.  Jautājums– vai darba devējam pieejamais atbalsts darbinieku mācībām ir tikai de minimis atbalsta veidā? | Atbilstoši MK noteikumu 11. punktam atbalsts darba devējam tiek sniegts nefinanšu atbalsta veidā (atbalsta apmērs pirms atbalsta piešķiršanas finanšu izteiksmē tiek izteikts līdzvērtīgi grantam) saskaņā ar Komisijas 2023. gada 13. decembra Regulu (ES) [2023/2831](https://eur-lex.europa.eu/legal-content/LV/TXT/?uri=CELEX:32023R2831) par Līguma par Eiropas Savienības darbību [107.](https://likumi.lv/ta/id/353169#p107)un [108. panta](https://likumi.lv/ta/id/353169#p108) piemērošanu *de minimis* atbalstam. Pasākuma īstenošanas noteikumi neparedz atbalsta piešķiršanu saskaņā ar kādu citu komercdarbības atbalsta regulējumu.  *(Pievienots 03.09.2024)* |
| 1.10. | *Jautājums uzdots rakstiski Ekonomikas ministrijai:*  Kāpēc MK noteikumu 41. punktā ir iekļauts tikai 26.3 apakšpunkts, bet nav iekļauts 26.2 apakšpunkts, kas arī ir ārpakalpojums? | Ekonomikas ministrija skaidro, ka MK noteikumu 41. punkts nosaka izņēmuma gadījumu, kad piešķirtais atbalsts netiek uzskatīts par komercdarbības atbalstu, atbilstoši Komercdarbības atbalsta kontroles likuma 5. panta pazīmēm. MK noteikumu 41. punkts, kā izņēmumu no komercdarbības atbalsta identificē vienu no MK noteikumu 26. punktā noteiktajiem iespējamiem projektu vadības veidiem, kas noteikts MK noteikumu 26.3. apakšpunktā, kur projekta ietvaros ir attiecināmas tiešās attiecināmās izmaksas, kas ir projekta vadības izmaksas, ja tās Projekta iesniedzējam sniegtas ārpakalpojuma veidā vai uz uzņēmuma līguma pamata piesaistot pakalpojuma sniedzēju. MK noteikumu izstrādes gaitā Finanšu ministrija norādīja, ka noteikumu projektā nepieciešams identificēt un pamatot gadījumus, kādos sniegtais atbalsts netiek uzskatīts par komercdarbības atbalstu. Lai to īstenotu Ekonomikas ministrija MK noteikumu anotācijas 1.3. sadaļā “Pašreizējā situācija, problēmas un risinājumi” 6. punktā skaidroja, ka atbalsts projekta vadības izmaksām nav uzskatās par komercdarbības atbalstu, ja finansējuma saņēmējs nodrošina projekta vadību, piemērojot iepirkuma procedūru. Līdzīgi anotācijā skaidrots, ka Finansējuma saņēmēja vadības izmaksām var nepiemērot komercdarbības atbalstu, ja projekta vadība, piemēram, projekta vadītājs, jurists, grāmatvedis, tiek nodrošināta ārpakalpojumā, nodrošinot pārredzamu, atklātu un nediskriminējošu iepirkuma procedūru. Gadījumos, kad finansējuma saņēmējs nodrošina projekta vadību kā ārpakalpojumu, skatīt noteikumu 33.3. punktu, kurš tiek nodrošināts atbilstoši nacionālajam regulējumam publisko iepirkumu jomā, tad tas netiek uzskatīts par valsts atbalstu finansējuma saņēmējam Finansējuma saņēmējs ir tikai starpnieks, kas negūst nekādu labumu, finansējuma saņēmējs nodod projekta vadības izmaksām paredzēto finansējumu tālāk tieši tādā apmērā, cik tas paredzēts slēdzot līgumu ar ārpakalpojuma sniedzēju. Vēršam uzmanību, ka attiecībā uz atsauci uz MK noteikumu 33.3. apakšpunktu ir tehniska pārrakstīšanās, jo pēc būtības publisko iepirkumu nosacījumi ir minēti MK noteikumu 33.4. apakšpunktā.  Vienlaikus vēršam uzmanību, ka ir iespējams arī pašreizējās redakcijas ietvaros piesaistīt ārpakalpojumā projektu vadītāju atbilstoši MK noteikumu 26.3. apakšpunktam, kas netiks uzskatīts par komercdarbības atbalstu, ja tiks ievērots nosacījums par publisko iepirkumu nosacījumu izpildi.  *(Pievienots 03.09.2024)* |
| 1.11. | *Jautājums uzdots rakstiski:*  Vai un kurā vietā projekta pieteikumā ir jānorāda Rādītājs “**neunikālo** mācībās iesaistīto personu skaits”, ja projekta pieteikumā tiek norādīts **unikālo** personu skaits “Rādītājs – EECO05”? | Atbilstoši Ekonomikas ministrijas skaidrojumā (pievienots pie atlases dokumentācijas [*https://www.cfla.gov.lv/lv/4-2-4-1-k-1*](https://www.cfla.gov.lv/lv/4-2-4-1-k-1) sadaļā  “Informatīvi materiāli”) ietvertajai informācijai, projekta iesniedzējs **pie attiecīgas darbības projektā** papildus **pievieno rādītāju *­­– darbības rezultātu*** *­­– “Kopā nodarbinātas personas, tostarp pašnodarbinātas personas (neunikālās vienības)”*.  *(Pievienots 13.09.2024)* |
| 1.12. | *Jautājums uzdots rakstiski:*  Vai kaut kur projekta pieteikumā ir jānorāda šis (ne – unikālo ) dalībnieku skaita rādītājs – 642?  Ja ir, tad kurā vietā? Jo pie rādītāja EECO05 *“Kopā nodarbinātas personas, tostarp pašnodarbinātas personas” tiek norādīta vērtība 92, kas atbilst unikālo dalībnieku skaitam.*  *No EM skaidrojuma:* | Atbilstoši EM skaidrojumā (pievienots pie atlases dokumentācijas [*https://www.cfla.gov.lv/lv/4-2-4-1-k-1*](https://www.cfla.gov.lv/lv/4-2-4-1-k-1) sadaļā  “Informatīvi materiāli”) ietvertajai informācijai, projekta iesniedzējs **pie attiecīgas darbības projektā** **papildus** **pievieno rādītāju *­­– darbības rezultātu*** *­­– “Kopā nodarbinātas personas, tostarp pašnodarbinātas personas (neunikālās vienības)”,* kurā norāda neunikālo personu skaitu – 642.  *(Pievienots 30.09.2024)* |
| 1.13 | *Jautājums uzdots rakstiski:*  Pasākuma ietvaros sasniedzamie rādītāji ir 1193 nodarbinātas personas. Saskaņā ar EM skaidrojumu projektā, kas iesniegts par maksimālo summu, to aprēķina šādi: 939 931\*1193/12 219 109 = 91,7 jeb noapaļojot **92 unikālo** nodarbināto personu skaits.  Saskaņā ar 14.punktu, iesniedzot projektu par maksimāli pieļaujamo summu, minimālais mācībās iesaistīto darbinieku skaits ir **642** (939 931\*8352/12 219 109 = 642,46), kas ir **neunikālo** apmācīto personu skaits.  Atbilstoši 10.2.punktam un CFLA sniegtajam skaidrojumam, lai aprēķinātu rādītāju “neunikālo komersantu skaits”, piemēro formulu 939 931\*464/12 219 109 = 35,69 jeb  neunikālo komersantu skaita minimālā vērtība ir jānorāda – **36**.  Projekta iesniegumā pie rādītājiem jānorāda: nodarbināto personu, tostarp pašnodarbināto personu skaits, kā arī ar grantiem atbalstīto neunikālo komersantu skaits.  Vai pareizi saprotu, ka, iesniedzot projektu par maksimālo vienam projektam pieejamo finansējumu – 939 931 EUR, pie rādītāja “ar grantiem atbalstīto neunikālo komersantu skaits”, jānorāda **36** un pie rādītāja “nodarbināto personu, tostarp pašnosdarbināto personu skaits”, jānorāda **92** (unikālās personas). Vai tomēr pie nodarbināto personu skaita jānorāda 642 (neunikālās personas)? | Lai nodrošinātu vienotu izpratni par rādītāju ietveršanu PI un novērstu interpretācijas riskus EM papildus ir sagatavojusi skaidrojumu (pievienots pie atlases dokumentācijas [*https://www.cfla.gov.lv/lv/4-2-4-1-k-1*](https://www.cfla.gov.lv/lv/4-2-4-1-k-1) sadaļā  “Informatīvi materiāli”) par MK noteikumu 10. un 14. punktā norādīto rādītāju uzskaites mehānismu.  Atbilstoši EM skaidrojumā ietvertajai informācijai:   * ja projekta iesniedzējs plāno iesniegt projekta iesniegumu par vienam projektam noteikto maksimāli pieejamo finansējumu (939 931 euro), tad attiecīgi tiek veikts aprēķins 939 931\*1193/12 219 109 = 91,7, kas savukārt tiek noapaļots uz augšu, jo tiek rēķināts personu skaits, kas rezultējas skaitlī 92. Tas nozīmē, ka minimālais **unikālo personu skaits**, kas jānorāda projekta iesniegumā **kā iznākuma rādītājs** (ja projekta iesniegums ir par maksimālo pieejamo summu), ir **92**; * tāpat tiek aprēķināts arī **nacionālais rādītājs**, taču šajā gadījumā projekta iesniedzējs norāda **neunikālo vērtību**, kas ir ar grantiem atbalstīto komersantu skaits. Komersantus pasākuma pirmās kārtas ietvaros var uzskaitīt vairākas reizes.   Taču projekta iesniegumā projekta iesniedzējs **pie attiecīgas darbības projektā** **papildus** **pievieno rādītāju *­­– darbības rezultātu*** *­­– “Kopā nodarbinātas personas, tostarp pašnodarbinātas personas (neunikālās vienības)”,* **kurā norāda neunikālo personu skaitu** - **642**.  Atbilstoši EM skaidrojumā ietvertajai informācijai, neunikālo personu aprēķinu veic sekojoši - ja projekta iesniedzējs iesniedz projekta iesniegumu par maksimāli pieejamo finansējumu (939 931 euro), tad attiecīgi tiek veikts aprēķins 939 931\*8352/12 219 109 = 642,46, kas savukārt tiek noapaļots uz leju, jo tiek rēķināts personu skaits, kas rezultējas skaitlī 642. Tas nozīmē, ka minimālais neunikālo personu skaits, kas tiktu plānots projekta iesniegumā (ja projekta iesniegums ir par maksimālo pieejamo summu), ir 642.  Un papildus jāatzīmē, ka atbilstoši MK noteikumos 33.2.6. apakšpunktā noteiktajam, finansējuma saņēmēja pienākums pasākuma pirmās kārtas ietvaros būs sniegt informāciju par mācībās iesaistīto darbinieku skaitu pa mācību jomām – atbalstītie neunikālie darba devēji un **neunikālie darbinieki**, tostarp mācībās iesaistītās pašnodarbinātās personas.  *(Pievienots 30.09.2024)* |
| 1. Īstenošanas nosacījumi | | |
| 2.1. | *Jautājums uzdots rakstiski:*  MK noteikumi 2.5. punkts nosaka, ka mācību sniedzējs var būt pats FS vai uz iepirkuma līguma pamata izvēlēts mācību sniedzējs.  Jautājums – vai tas nozīmē, ka visos gadījumos (arī zemsliekšņa) ir veicama iepirkuma procedūra, lai izvēlētos mācību sniedzēju? | Visi projekta iepirkumi ir jāveic, ievērojot normatīvo aktu nosacījumus. Tādējādi, piemēram, ja iepirkums tiek veikts saskaņā ar 2017. gada 28. februāra noteikumiem “Noteikumi par iepirkuma procedūru un tās piemērošanas kārtību pasūtītāja finansētiem projektiem”, ir jāievēro tajos ietvertie nosacījumi. Ja līgumcena nesasniedz minētajos noteikumos noteikto robežvērtību, var nepiemērot pilno iepirkuma procedūru, kāda tā noteikta noteikumu IV nodaļā (bet ir atļauts to darīt), taču finansējuma saņēmējam būs jāspēj pamatot pakalpojuma sniedzēja izvēle, attiecīgi jāsaglabā visa tirgus izpētes dokumentācija, kā arī jānodrošina, piemēram, minētajos noteikumos noteikto līguma slēgšanas ierobežojumu ievērošana.  *(Pievienots 03.09.2024)* |
| 2.2. | *Jautājums uzdots rakstiski:*  Projekta iesniegumā kā viena no HP vispārīgajām darbībām tiks īstenots sociāli atbildīgs iepirkums. Sakiet, lūdzu, vai nosacījums par sociāli atbildīgu iepirkumu tiks izpildīts, ja tas tiks piemērots tikai vienam iepirkumam? Kā arī, ja Biedrība piemēro sociāli atbildīga iepirkuma principus, taču iepirkuma veikšanas rezultātā pretendentu piedāvājumi neatbilst sociāli atbildīgam uzņēmumam, vai nosacījums par sociāli atbildīga iepirkuma piemērošanu tiek izpildīts? | Atbilstoši atlases nolikuma 2. pielikumā “Projektu iesniegumu vērtēšanas kritēriju piemērošanas metodika” noteiktajam, kvalitātes kritērijā 4.4. “Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu” (turpmāk – HP VINPI)minimālos punktus piešķir (2 punkti ir minimālais nepieciešamais punktu skaits), ja projekta iesniegumā **ir paredzētas:**   * 3 vispārīgas HP VINPI darbības un * 1 specifiskā HP VINPI darbība, un, * noteikts 1 projekta HP VINPI rādītājs.   Vispārīgās horizontālā principa darbībasattiecas uz projekta vadības un īstenošanas personālu, komunikācijas un vizuālās identitātes, publiskajiem iepirkumiem un kas kopumā veicina vienlīdzīgas iespējas, nediskrimināciju un pamattiesību ievērošanu.  Uz projekta iesniegšanas brīdi tiks vērtēts, vai projekta iesniegumā **ir paredzētas** vispārīgās horizontālā principa darbības, t.sk., vispārīgās horizontālā principa darbības par publiskajiem iepirkumiem. Taču vienlaikus atzīmējam, ka projekta īstenošanas laikā projekta iesniedzējam būs jānodrošina paredzēto horizontālā principa darbību izpilde, t.sk., par sociāli atbildīga iepirkuma īstenošanu un jāatskaitās par to izpildi.  *(Pievienots 30.09.2024)* |
| 2.3. | *Jautājums uzdots rakstiski:*  Projekta iesniegumā kā viena no HP specifiskajām darbībām plānots īstenot “Stereotipu izskaušana mācību un metodiskajos līdzekļos”. Sakiet, lūdzu, vai nosacījums par HP specifisko darbību tiks izpildīts, ja tas tiks ievērots, piemērots tikai vienam iepirkumam? | Lai nodrošinātu projekta iesniedzējiem vienotu izpratni par HP VINPI ietveršanu projekta iesniegumā, sadarbībā ar Labklājības ministriju tika sagatavots “Skaidrojums kvalitātes kritērija “4.4. Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu” (turpmāk – HP VINPI) minimālo prasību izpildei” (pievienots pie atlases dokumentācijas - https://www.cfla.gov.lv/lv/4-2-4-1-k-1), kura ietvaros sniegta informācijas, kādas specifikās horizontāla principa darbības būtu iekļaujamas projekta iesniegumā. Aicinām projekta iesniegumā iekļaut HP specifiskās darbības, kuras ir iekļautas skaidrojumā un pamatojumā ietverot šādu informāciju:   * raksturot konkrētas aktivitātes, kas tiks īstenotas attiecīgās projekta darbības/apakšdarbības ietvaros; * kurš būs atbildīgs par aktivitāšu īstenošanu un uzraudzību (piem., projekta iesniedzējs vai pakalpojuma sniedzējs); * kā tiks apliecināta/ pierādīta HP darbības īstenošana; * kāds būs ieguvums no attiecīgās HP darbības īstenošanas, tādejādi pamatojot HP “VINPI” principu ievērošanu un prasību izpildi.   Lai pierādītu specifiskās darbības īstenošanu pamatojumā var, piemēram, iekļaut informāciju, ka prasības par stereotipu izskaušanu tiks paredzētas iepērkot mācību un metodisko līdzekļu izstrādes pakalpojumus. Darbības izpilde tiks apliecināta pasākuma atskaitē vai nodošanas pieņemšanas aktā, nepieciešamības gadījumā pievienojot arī citus dokumentus.  *(Pievienots 30.09.2024)* |
| 2.4. | *Jautājums uzdots rakstiski:*  Ja pareizi saprotu, tad, ņemot vērā projekta kopējās plānotās izmaksas, vizuālās identitātes prasību nodrošināšanai nepieciešama ilgtspējīga plāksne vai informācijas stends, kas tiks uzstādīts, tiklīdz sākas projekta darbību faktiskā īstenošana. Sakiet, lūdzu, vai šāda ilgtspējīga plāksne, stends nepieciešama tikai Biedrības telpās, savukārt apmācību īstenošanas vietās pietiek ar A3 plakātu? | Atbilstoši nolikuma 2. pielikumā “Projektu iesniegumu vērtēšanas kritēriju piemērošanas metodika” noteiktajam vienotajam kritērijam “1.5. Projekta iesniegumā plānotie komunikācijas un vizuālās identitātes prasību nodrošināšanas nosacījumi atbilst Kopīgo noteikumu regulas[[3]](#footnote-4) 47. un 50.pantā, normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam” tiek paredzēts, ka   1. projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots *publicēt īsu un ar atbalsta apjomu samērīgu aprakstu par projektu*, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu; 2. *ar projekta īstenošanu saistītajos dokumentos un komunikācijas materiālos*, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais finansiālais atbalsts; 3. *projektiem, kas saņem atbalstu no Eiropas Reģionālās attīstības fonda un Kohēzijas fonda un kuru kopējās izmaksas pārsniedz 500 000 EUR* vai *projektiem, kas saņem atbalstu no Eiropas Sociālā fonda plus un Taisnīgas pārkārtošanās fonda, kuru kopējās izmaksas pārsniedz 100 000 EUR,* un ietver materiālas investīcijas vai aprīkojuma iegādi, tiks uzstādītas sabiedrībai skaidri redzamas *ilgtspējīgas plāksnes vai informācijas stendi,* , kuros ir attēlota Eiropas Savienības emblēma[[4]](#footnote-5), attiecībā uz projektā plānotajām darbībām un aktivitātēm. Ilgtspējīgas plāksnes vai informācijas stendi tiks uzstādīti, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums; 4. *projektiem, uz kuriem neattiecas šī kritērija skaidrojuma 3. punkts*, sabiedrībai skaidri redzamā vietā plānots uzstādīt *vismaz vienu plakātu,* kura minimālais izmērs ir A3, *vai līdzvērtīgu elektronisku paziņojumu,* kurā izklāstīta informācija par projektu un uzsvērts no Eiropas Savienības fondiem saņemtais finansiālais atbalsts.   Projekta ietvaros var vienlaicīgi būt gan ilgtspējīga plāksne (piemēram, finansējuma saņēmēja telpās), gan plakāti darbību īstenošanas vietās (ja darbību norise ir ārpus finansējuma saņēmēja telpām). Ja projektā, kurā tiek iegādāts aprīkojums un uzstādīta informatīvā plāksne, tiek nodrošināti arī pasākumi (semināri, apmācības, nodarbības utt.) visā Latvijā, tad ES fondu finansējuma saņēmējs (sadarbības partneris vai gala saņēmējs) papildus šajās vietās izvieto plakātus, lai informētu konkrēto pasākumu mērķa grupu.  *(Pievienots 30.09.2024)* |
| 2.5. | *Jautājums uzdots rakstiski:*  Vairākās aktivitātēs komersantu darbiniekiem noteikts ierobežojums apgūt vienu un to pašu mācību kursu vairāk par vienu reizi, bet piesaistot to noteiktam laika periodam – piem., to pašu mācību kursu var apgūt, ja no pēdējā mācību kursa apgūšanas ir pagājis vairāk nekā 1 gads. Vai pareizi saprotu, ka šajā aktivitātē viens un tas pats nodarbinātais nevar apgūt vienu un to pašu kursu, neatkarīgi no laika, kad šo mācību kursu ir apguvis? | Norādām, ka MK noteikumi nenosaka šādu ierobežojumu, taču, ja mācībās iesaistītais gala labuma guvēja nodarbinātais apgūst vienu un to pašu apmācību kursu vairāk par vienu reizi, būtu jāvērtē apmācību kursu lietderība un projekta finansējuma lietderīgs izmantojums.  Vēršam uzmanību, ka vienu un to pašu identisku kursu apgūt var, ja tam ir pamatots iemesls, bet tam līdzi seko darba devējs un arī projekta iesniedzējs. Papildus norādām, ka, ja kursam paredzēti dažādi grūtības līmeņi, piemēram, Excel programmas apgūšana, tā var būt no iesācēja līdz lietpratēja līmenim, līdz ar to darbinieks var mācīties šo programmu dažādos līmeņos, kas neskaitītos kā viens un tas pats mācību kurss.  *(Pievienots 30.09.2024)* |
| 1. Vērtēšana un lēmumu pieņemšana | | |
| 3.1. | *Jautājums uzdots rakstiski:*  Vai ir iespējama vairāku Biedrību partnerība viena projekta īstenošanai? Kā notiktu šāda projekta vērtēšana un kādas prasības projekta īstenošanas laikā? | Šajā projektu iesniegumu atlases kārtā nav paredzēta sadarbības projektu īstenošana. Attiecīgi, arī vērtējot projekta iesnieguma atbilstību nepieciešamajām kvantitatīvajām apgrozījuma un eksporta prasībām, tiek ņemta projekta iesniedzēja kā juridiskas personas un tās biedru dati. Taču, ja biedrības biedrs ir cita biedrība, tad tiek ņemti vērā arī šīs biedrības biedru dati (tikai vienā pakāpē, tālāk šis princips netiek kaskadēts).  *(Pievienots 30.09.2024)* |
| 3.2. | *Jautājums uzdots rakstiski:*  Kā tiks vērtēti eksporta dati pakalpojumu sniedzēju nozarēm (kas tiks uzskatīts par eksportu) – IT, Starptautiskie dalīto pakalpojumu centri, Tūrisms, u.c.? | Lai nodrošinātu vienlīdzīgu datu izmantošanu visu nozaru ietvaros, eksporta apjomu veido pēdējā noslēgtā finanšu gada ikmēneša PVN deklarācijās iekļautā uz citu ES dalībvalsti piegādāto preču ES teritorijā vērtību, eksportēto preču vērtību un to darījumu vērtību, kuru veikšanas vieta nav iekšzeme, summa (**katra mēneša PVN deklarācijas 45., 45.1, 48.1 un 48.2 rindu kopsumma**).  Gadījumā, ja projekta iesniedzējs vai tā biedrs ir PVN grupas dalībnieks, eksporta apjoma noteikšanai izmanto šīs PVN grupas PVN deklarācijas datus, nevis individuālos datus. Ja projekta iesniedzēja biedru sarakstā ir vēl kāds šīs PVN grupas dalībnieks, tā eksporta datus papildus neieskaita kopējā eksporta apjomā, jo tie jau iekļauti attiecīgās PVN grupas PVN deklarācijā.  *(Pievienots 30.09.2024)* |
| 3.3. | *Jautājums uzdots vebinārā:*  Kritērijs Nr. 4.4. nav izslēdzošs, tomēr norādīts, ka minimums ir jāsaņem 2 punkti, vai tur nav pretruna. Nepastāv iespēja saņemt 0 punktus. | Pretrunu nav, kritērijs Nr. 4.4. patiesi nav izslēdzošs sākotnējās vērtēšanas brīdī (arī sākotnēji saņemot 0 punktus), bet, ja precizētajā projekta iesniegumā aizvien nav izpildītas HP VINPI kritērija minimālās prasības, projekta iesniegums tiek noraidīts. HP VINPI darbību iekļaušana ir obligāta prasība, taču, apzinoties, ka ar jaunām, specifiskām HP VINPI prasībām projektu iesniedzēji saskaras pirmo reizi, projekta iesniedzējam tiek dota iespēja šīs prasības izpildīt ar precizēto projekta iesniegumu (vienlaikus priekšroka tiek paredzēta tiem iesniedzējiem, kas jau sākotnēji paredzējuši HP VINPI darbību īstenošanu savu projektu ietvaros).  *(Pievienots 30.09.2024)* |
| 3.4. | *Jautājums uzdots vebinārā:*  Kādā veidā iegūt datus no biedriem par eksportu, vai biedrībai ir pašai kādas iespējas iegūt šo informāciju vai jāprasa katram no 100 biedruzņēmumiem? | Šīs projektu iesniegumu atlases ietvaros ar eksportu saprot pēdējā noslēgtā finanšu gada ikmēneša PVN deklarācijās iekļauto uz citu ES dalībvalsti piegādāto preču ES teritorijā vērtību, eksportēto preču vērtību un to darījumu vērtību, kuru veikšanas vieta nav iekšzeme, summu (**katra mēneša PVN deklarācijas 45., 45.1, 48.1 un 48.2 rindu kopsumma**). Tā kā nepastāv publiskas datu bāzes, kurā būtu iegūstama informācija par šiem datiem, proti, PVN deklarācijās iekļautajiem datiem, projekta iesniedzējs pats iegūst eksporta datus no biedriem (biedriem norādot konkrētas PVN deklarāciju rindas, par kurām jāsniedz dati).  *(Pievienots 30.09.2024)* |
| 3.5. | *Jautājums uzdots rakstiski:*  Vai biedrība X, kura pēc NACE koda nepārstāv atbalstāmo nozari, bet kurai daļa no biedriem pārstāv atbalstāmo nozari, var kvalificēties? | Ja biedrība kā finansējuma saņēmējs pārstāv kādu no MK noteikumu 1.pielikumā atbalstāmajām nozarēm, tad atbalstam kvalificēties var. Savukārt, ja finansējuma saņēmējs darbojas gan atbalstāmajā nozarē, gan kādā no Komisijas regulas 2023/2831 1. panta 1. punktā minētajām neatbalstāmajām nozarēm, atbalstu drīkst piešķirt tikai tad, ja tiek ievēroti Komisijas regulas 2023/2831 1. panta 2. punkta nosacījumi (saskaņā ar MK noteikumu 58.punktu).  *(Pievienots 30.09.2024)* |
| 3.6. | *Jautājums uzdots rakstiski:*  Vai var papildus iesniedzamajā Biedru sarakstā sadaļā “Eksporta apjoms” norādīt tikai datus par dažiem komersantiem, ja to eksporta apjoms sastāda vairāk kā 75 milj.EUR, piemēram, tiek norādīts viena komersanta eksporta apjoms ir 100 milj.EUR, bet pārējās ailes par eksporta datiem netiek aizpildītas vai arī norādīts “0”?  Vai ar šādu informāciju ir pietiekami, lai kvalificētos programmas atlases nosacījumiem? | Lai kvalificētos pasākuma atlases nosacījumiem, šāda informācija būtu pietiekama, taču atbilstoši atlases nolikuma 2. pielikumā “Projektu iesniegumu vērtēšanas kritēriju piemērošanas metodika” noteiktajiem vērtēšanas kritērijiem, **kvalitātes kritērijs** “*4.1. Projekta iesniedzēja kopējais Latvijā reģistrēto biedru un to biedru**(sīko (mikro), mazo un vidējo, lielo komersantu, pašnodarbinātu personu), neskaitot pētniecības un zināšanu izplatīšanas organizācijas un pašvaldības,* ***eksporta apjoms*** *pēdējā noslēgtajā finanšu gada laikā”*ir **izslēdzošais kritērijs**, kurā ir jāsaņem **vismaz 10 punkti**.  Kritērijā tiek piešķirti 10 punkti, ja projekta iesniedzējs ir iesniedzis informāciju par projekta iesniedzēja un to dibinātāju (sīko (mikro), mazo un vidējo, lielo komersantu, pašnodarbinātu personu) eksporta apjomu, kas ir vismaz 75 miljoni *euro*, bet ne vairāk  kā 330 miljoni *euro* pēdējā noslēgtajā pārskata gadā.  Vēršam uzmanību, ka atbalstāmo projektu iesniegumu skaits katrā nozarē ir ne vairāk kā divi un ja kādā nozarē tiks saņemti vairāki projektu iesniegumi, un tiem piešķirto punktu skaits kopsummā būs vienāds, tad tie tiks secīgi ranžēti, vispirms atlasot projektu iesniegumus, kam ir lielāks **eksporta apmērs**. Attiecīgi šinī brīdī papildus sniegtā informācija par visiem komersantiem var būt noderīga. Aicinām rūpīgi izvērtēt sniegtās informācijas daudzumu iesniedzot informāciju par eksporta apjomu.  *(Pievienots 28.08.2024)* |
| 3.7. | *Jautājums uzdots rakstiski:*  Radās vēl viens jautājums, no kura brīža mēs kā finansējuma saņēmējs varēsim piešķirt de minimis atbalstu darba devējiem šīs programmas ietvaros (protams, ja projekts tiks apstiprināts)?  Vai tikai pēc tam, kad tiks abpusēji parakstīts līgums ar CFLA (attiecīgi maija vidū), vai arī no dienas, kad projektu apstiprinās ar nosacījumu, attiecīgi janvāra vidū? | Atbilstoši MK noteikumu   * 29.punktā noteiktajam, finansējuma saņēmējs darbības uzsāk no brīža, kad projekta iesniegums iesniegts vadības informācijas sistēmā. Darba devējam izmaksas ir attiecināmas no brīža, kad darba devējs iesniedzis pieteikumu finansējuma saņēmējam, savukārt, * 30.punkts nosaka, ka, ja finansējuma saņēmējs ir uzsācis atbalstāmās darbības pirms līguma par projekta īstenošanu noslēgšanas ar sadarbības iestādi, tas uzņemas visus riskus par saistībām, ko tas ir uzņēmies, un izdevumu neattiecināmības risku. Projekta iesniegumā neiekļauj un finansējumu nepiešķir pabeigtām darbībām. Ja darba devējs darbības ir uzsācis pirms pieteikuma iesniegšanas finansējuma saņēmējam, tad darba devēja pieteikums ir noraidāms.   Aģentūras  lēmums par iesnieguma apstiprināšanu ar nosacījumu negarantē to, ka tiks noslēgts līgums par projekta īstenošanu, jo atbilstoši atlases nolikuma (pieejams: <https://www.cfla.gov.lv/lv/4-2-4-1-k-1>) 32.punktā noteiktajam, ja projekta **iesniegums ir apstiprināts ar nosacījumu**, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu **izpildi vai neizpildi**, sadarbības iestāde izdod atzinumu par:   * lēmumā **noteikto nosacījumu izpildi**, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi; * lēmumā **noteikto nosacījumu neizpildi**, atzīstot **projekta iesniegumu par noraidāmu**, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.   Papildus informējam, ka atbilstoši MK noteikumu 47.punktā noteiktajam, finansējuma saņēmējs izvērtē darba devēja atbilstību Komisijas regulai [2023/2831](https://eur-lex.europa.eu/legal-content/LV/TXT/?uri=CELEX:32023R2831) un pieņem lēmumu par komercdarbības atbalsta piešķiršanu. Par atbalsta piešķiršanas brīdi uzskatāms **brīdis, kad finansējuma saņēmējs ir pieņēmis lēmumu par komercdarbības atbalsta piešķiršanu darba devējam**.  *(Pievienots 11.10.2024)* |
| 1. Attiecināmās izmaksas | | |
| 4.1. | *Jautājums uzdots rakstiski:*  MK noteikumu 26.2. un 26.3.punkts nosaka, ka projekta vadību var veikt ārpakalpojuma veidā vai uz uzņēmuma līguma pamata.  Jautājums– ar ko savā starpā atšķiras 26.2.punkts un 26.3.punkts? | MK noteikumu 26.2. un 26.3. punktos ir minēti veidi, kā projektu vadību var veikt ārpakalpojumā. Galvenā atšķirība starp šiem punktiem ir tā, ka 26.2 apakšpunktā ir minēts veids, kā var slēgt līgumu tieši ar projektu vadītāju, bet 26.3. apakšpunktā nav minēts specifiska līguma veids vai nosacījums, līdz ar to šī punkta interpretācijā ārpakalpojumu var veikt gan kāds uzņēmums, juridiska persona, u.c., kas ārpakalpojumu veiktu uz uzņēmuma līguma pamata.  *(Pievienots 03.09.2024)* |
| 4.2. | *Jautājums uzdots rakstiski:*  MK noteikumu 21.2.4. punkts nosaka, ka attiecināmas ir mācību izmaksas darba devēja darbiniekiem, tai skaitā sertifikācijas vai eksaminācijas izmaksas.  Jautājums – kādas izmaksas domātas ‘mācību izmaksas darba devēja darbiniekiem’, jo saprotams, ka sertifikācijas un eksaminācijas izmaksas ir tikai viena iespējamā daļa no šīm mācību izmaksām, ka šīs izmaksas ir plašākas kā tikai sertifikācija vai eksaminācija. | MK noteikumu 24.2. apakšpunkts nosaka, ka attiecībā uz darba devēju izmaksās iekļauj maksu par materiāliem un pakalpojumiem, kas ir tieši saistīti ar mācībām. Kā viena no šīm izmaksām ir minētā 21.2.4. apakšpunktā un nosaka, ka “mācību izmaksas darba devēja darbiniekiem, tai skaitā sertifikācijas vai eksaminācijas izmaksas”.  Ja darba devēja darbiniekam ir radušās izmaksas par materiāliem un pakalpojumiem, kas tieši saistītas ar mācībām, šajā gadījumā, ja tās ir sertifikācijas vai eksaminācijas izmaksas, tās ir attiecināmas.  Bet ar izmaksām “mācību izmaksas darba devēja darbiniekiem” saprotamas visas izmaksas, kas saistītas ar mācību procesu, tās minētas 24.2. apakšpunktā.  *(Pievienots 03.09.2024)* |
| 4.3. | *Jautājums uzdots rakstiski:*  4.2.4.1. programmas regulējošo MKN 53. punkts nosaka atbalsta intensitāti darba devējiem jeb komersantiem. Vai otra daļa no mācību izmaksām komersantu darbiniekiem ir PI ir plānojama kā privātais līdzfinansējums? | Atbilstoši SAM MK noteikumu 39. punktam atbalsta intensitāte SAM MK noteikumu 21.1.1. apakšpunktā paredzēto projekta iesniedzēja informatīvo pasākumu un 21.1.2. apakšpunktā paredzēto projekta vadības izmaksu segšanai tiek plānota 100 % apmērā, nepārsniedzot SAM MK noteikumu 25. un 28. punktā noteiktos ierobežojumus. Savukārt atbilstoši SAM MK noteikumu 53. punktam darba devēja projekta attiecināmo izmaksu (mērķa grupas izmaksas) atbalsta intensitāte ir:  • sīkajiem (mikro) un mazajiem komersantiem – 70 %;  • vidējiem komersantiem – 60 %;  • lielajiem komersantiem – 50 %,  un tā tiek aprēķināta atbilstoši SAM MK noteikumu 54. punktā noteiktajam. Plānojot privātā līdzfinansējuma apjomu projekta iesniedzējs to paredz mērķa grupas nodrošinājuma izmaksās, kurās tiek paredzēta AF finansējuma daļa un privātā līdzfinansējuma daļa, kuru nodrošinās komersants ievērojot noteiktās intensitātes. Privāto finansējumu rēķina, balstoties uz paredzēto atbalstīto uzņēmumu skaitu un tā lielumu, t.i., lielie, vidējie vai sīkie un mazie komersanti.”  *(Pievienots 30.09.2024)* |
| 4.4. | *Jautājums uzdots rakstiski:*  Sakarā ar MKN punktu par maksimālo projekta summu. Tā ir noteikta 939 931 euro. Vai šajā summā ietillpst arī privātais līdzfinansējums? Vai tikai ESF+ un valsts budžeta finansējums? | Atbilstoši MK noteikumu 8.punktā noteiktajam, vienam projekta iesniegumam pasākuma pirmajā kārtā pieejamais minimālais finansējums ir 500 000 *euro* (tai skaitā Eiropas Sociālā fonda Plus finansējums – 425 000 *euro* un valsts budžeta līdzfinansējums – 75 000 *euro*), savukārt maksimālais finansējums ir 939 931 *euro* (tai skaitā Eiropas Sociālā fonda Plus finansējums – 798 941 *euro* un valsts budžeta līdzfinansējums – 140 990 *euro*).  Proti, viena projekta ietvaros maksimāli **pieejamais publiskais finansējums** ir 939 931 *euro* (tai skaitā Eiropas Sociālā fonda Plus finansējums – 798 941 *euro* un valsts budžeta līdzfinansējums – 140 990 *euro*), šajā summā neietilpst privātais finansējums.  *(Pievienots 07.10.2024)* |
| 4.5. | *Jautājums uzdots rakstiski:*  Par iespēju projektā uz darba līguma pamata piesaistīt cilvēku uz 0,2 (20% slodzi), ņemot vērā Vadlīnijās attiecināmo izmaksu noteikšanai ES Kohēzijas politikas programmas 2021.-2027.gada plānošanas periodā noteikto, konkrēti sadaļā Daļlaiku izmaksu atiecināšanas principi ES fondu projektos noteikto un jo sevišķi 29.punktu – Darbinieka daļlaika izmaksas ir iekļaujamas projekta tiešajās attiecināmajās izmaksās, ja darbinieks noteiktā laika periodā (min. viens mēnesis) vismaz 30% no normālā darba laika katrā mēnesī pilda ar ES fondu jautājumiem saistītus amata pienākumus. Ciktāl šis nosacījums ir attiecināms uz aktivitāti Atbalsts nozaru vajadzībās balstītai pieaugušo izglītībai? | Atbilstoši MK noteikumu 22.punktā noteiktajam, tiešās attiecināmās projekta vadības un projekta īstenošanas personāla izmaksas saskaņā ar regulas [2021/1060](https://eur-lex.europa.eu/legal-content/LV/TXT/?uri=CELEX:32021R1060) 55. panta 1. punktu projekta iesniegumā **plāno kā vienu izmaksu pozīciju**, **piemērojot vienoto likmi 20 % apmērā** no šo noteikumu [​](https://likumi.lv/ta/id/353169#p21.1)[21. punktā](https://likumi.lv/ta/id/353169#p21) minētajām tiešajām attiecināmajām izmaksām, kas nav šo noteikumu [21.1.2.1. apakšpunktā](https://likumi.lv/ta/id/353169#p21.1.2.1) minētās tiešās attiecināmās personāla izmaksas. Un atbilstoši “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros”27.5.apakšpunktā un 28.punktā noteiktajam, piemērojot vienoto likmi projekta vadības un īstenošanas izmaksām, tās nav dokumentāli jāpamato un jāpierāda finansējuma izlietojums.  Ņemot vērā augstāk minēto, MK noteikumi neparedz ierobežojumus par minimālo noslodzi projekta personālam.  Gadījumos, kad projektā tiešās attiecināmās projekta vadības un projekta īstenošanas personāla izmaksas plāno kā vienu izmaksu pozīciju, piemērojot vienoto personāla izmaksu likmi (saskaņā ar Regulas Nr. 2021/1060 55. panta 1. punktu), tās nav dokumentāli jāpamato un jāpierāda finansējuma izlietojums, un šādos gadījumos nav attiecināms vadlīniju 29. punkta nosacījums – darbinieka daļlaika izmaksas ir iekļaujamas projekta tiešajās attiecināmajās izmaksās, ja darbinieks noteiktā laika periodā (min. viens mēnesis) vismaz 30% no normālā darba laika katrā mēnesī pilda ar ES fondu jautājumiem saistītus amata pienākumus.  *(Pievienots 07.10.2024)* |
| 4.6. | *Jautājums uzdots rakstiski:*  Papildus jautājumi par finansēm - vai projekta vadības vienotās likmes 20% un netiešās izmaksas 15% tiek aprēķinās no ESF+ un valsts budžeta līdzfinansējuma daļas, vai arī visām izmaksām kopā, t.sk. privāto līdzfinansējumu, kas ir projekta budžeta 4. pozīcijā iekļaujams? | Atbilstoši MK noteikumu 22.punktā noteiktajam, tiešās attiecināmās projekta vadības un projekta īstenošanas personāla izmaksas saskaņā ar regulas [2021/1060](https://eur-lex.europa.eu/legal-content/LV/TXT/?uri=CELEX:32021R1060) 55. panta 1. punktu projekta iesniegumā plāno kā vienu izmaksu pozīciju, piemērojot vienoto likmi 20 % apmērā no šo noteikumu [21. punktā](https://likumi.lv/ta/id/353169#p21) minētajām tiešajām attiecināmajām izmaksām, kas nav šo noteikumu [21.1.2.1. apakšpunktā](https://likumi.lv/ta/id/353169#p21.1.2.1) minētās tiešās attiecināmās personāla izmaksas. Un atbilstoši  MK noteikumu 23.punktā noteiktajam, netiešās attiecināmās izmaksas finansējuma saņēmējs plāno kā vienu izmaksu pozīciju, piemērojot netiešo izmaksu vienoto likmi 15 % apmērā no šo noteikumu [21.1.2.1. apakšpunktā](https://likumi.lv/ta/id/353169#p21.1.2.1) minētajām tiešajām attiecināmajām personāla izmaksām saskaņā ar regulas [2021/1060](https://eur-lex.europa.eu/legal-content/LV/TXT/?uri=CELEX:32021R1060) 54. panta pirmās daļas “b” apakšpunktu. *Gan projekta vadības un projekta īstenošanas personāla izmaksas, kurām tiek piemērota vienotā likme 20% apmērā, gan netiešas attiecināmās izmaksas, kurām tiek piemērota 15% likme, tiek aprēķinātas no visa finansējuma, t.sk,  privātā līdzfinansējuma*.  Proti, PI sadaļā “Projekta budžeta kopsavilkums” izmaksu pozīcijā “1.2  Projekta vadības un projekta īstenošanas personāla izmaksas”  izmaksas tiek aprēķinātas automātiski pēc izmaksu ievades pozīcijās Nr. 2, Nr. 4 un Nr. 10., arī  izmaksu pozīcijā “1.1 Netiešās izmaksas” izmaksas tiek aprēķinātas automātiski, pēc izmaksu ievades pozīcijā “1.2  Projekta vadības un projekta īstenošanas personāla izmaksas”.  Papildus projekta iesnieguma aizpildīšanai, aicinām izmantot atlases nolikuma 1.pielikumu “4.2.4. specifiskā atbalsta mērķa “Veicināt mūžizglītību, jo īpaši piedāvājot elastīgas prasmju pilnveides un pārkvalifikācijas iespējas visiem, ņemot vērā uzņēmējdarbības un digitālās prasmes, labāk prognozējot pārmaiņas un vajadzību pēc jaunām prasmēm, pamatojoties uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.1. pasākuma “Atbalsts nozaru vajadzībās balstītai pieaugušo izglītībai” pirmās projektu iesniegumu  atlases kārtas projektu iesniegumu aizpildīšanas metodika”, kas ir veidots atbilstoši projekta iesnieguma sadaļām, skaidrojot, kāda informācija projekta iesniedzējam jānorāda attiecīgajos projekta iesnieguma sadaļas datu laukos.  *(Pievienots 07.10.2024)* |
| 4.7. | *Jautājums uzdots rakstiski:*  Vai par projekta vadības algu izmaksām tiešām nebūs jāatskaitās CFLA (jāiesniedz darba līgumi, darba laika uzskaites tabulas utt.)? | Atbilstoši MK noteikumu 22.punktā noteiktajam, tiešās attiecināmās projekta vadības un projekta īstenošanas personāla izmaksas saskaņā ar regulas [2021/1060](https://eur-lex.europa.eu/legal-content/LV/TXT/?uri=CELEX:32021R1060) 55. panta 1. punktu projekta iesniegumā plāno kā vienu izmaksu pozīciju, piemērojot vienoto likmi 20 % apmērā no šo noteikumu [​](https://likumi.lv/ta/id/353169#p21.1)[21. punktā](https://likumi.lv/ta/id/353169#p21) minētajām tiešajām attiecināmajām izmaksām, kas nav šo noteikumu [21.1.2.1. apakšpunktā](https://likumi.lv/ta/id/353169#p21.1.2.1) minētās tiešās attiecināmās personāla izmaksas. Un atbilstoši “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros”27.5.apakšpunktā un 28.punktā noteiktajam, piemērojot vienoto likmi projekta vadības un īstenošanas izmaksām, tās nav dokumentāli jāpamato un jāpierāda finansējuma izlietojums. **Līdz ar to gadījumos, kad projektā tiešās attiecināmās projekta vadības un projekta īstenošanas personāla izmaksas plāno kā vienu izmaksu pozīciju, piemērojot vienoto personāla izmaksu likmi (saskaņā ar Regulas Nr. 2021/1060 55. panta 1. punktu), tās nav dokumentāli jāpamato un jāpierāda finansējuma izlietojums.**  *(Pievienots 11.10.2024)* |
| 4.8. | *Jautājums uzdots rakstiski:*  Situācijā, kad projekta vadība iesaistās projekta īstenošanā no pieteikuma iesniegšanas dienas un vadības personāla atalgojuma izmaksas rodas līdz mācību izmaksām (piem. mācības tiek uzsāktas tikai 2025.gada 3.,4. ceturksnī), vai personāla atalgojuma izmaksas nevarēs prasīt no CFLA iesniedzot maksājuma pieprasījumu, jo nebūs radušās vēl apmācību izmaksas, no kā rēķināt 20%?  Respektīvi, nevarēs iesniegt maksājuma pieprasījumu CFLA, ja nebūs radušās apmācību izmaksas, ja nebūs notikuši kursi. Un maksājumu pieprasījumos projekta vadībai attiecinās 20% tikai no apmācību kursu izmaksām konkrētajā periodā/ceturksnī, neskatoties uz to, ka projektu vadītāji strādā šai projektā vairākus mēnešus līdz darba devēju darbinieku mācību uzsākšanai? | Atbilstoši MK noteikumu 22.punktā noteiktajam, tiešās attiecināmās projekta vadības un projekta īstenošanas personāla izmaksas saskaņā ar regulas [2021/1060](https://eur-lex.europa.eu/legal-content/LV/TXT/?uri=CELEX:32021R1060) 55. panta 1. punktu projekta iesniegumā plāno kā vienu izmaksu pozīciju, piemērojot vienoto likmi 20 % apmērā no šo noteikumu [21. punktā](https://likumi.lv/ta/id/353169#p21) minētajām tiešajām attiecināmajām izmaksām, kas nav šo noteikumu [21.1.2.1. apakšpunktā](https://likumi.lv/ta/id/353169#p21.1.2.1) minētās tiešās attiecināmās personāla izmaksas. Un atbilstoši  MK noteikumu 23.punktā noteiktajam, netiešās attiecināmās izmaksas finansējuma saņēmējs plāno kā vienu izmaksu pozīciju, piemērojot netiešo izmaksu vienoto likmi 15 % apmērā no šo noteikumu [21.1.2.1. apakšpunktā](https://likumi.lv/ta/id/353169#p21.1.2.1) minētajām tiešajām attiecināmajām personāla izmaksām saskaņā ar regulas [2021/1060](https://eur-lex.europa.eu/legal-content/LV/TXT/?uri=CELEX:32021R1060) 54. panta pirmās daļas “b” apakšpunktu. *Gan projekta vadības un projekta īstenošanas personāla izmaksas, kurām tiek piemērota vienotā likme 20% apmērā, gan netiešas attiecināmās izmaksas kurām tiek piemērota 15% likme maksājuma pieprasījuma ietvaros aprēķinās automātiski.*  Tas nozīmē, ja izmaksu pozīcijās (Nr. 2, Nr. 4 un Nr. 10.) no kurām rēķinās *projekta vadības un projekta īstenošanas personāla izmaksas, kurām tiek piemērota vienotā likme 20% apmērā*, nebūs izdevumi, automātiskais aprēķins neveidosies un maksājuma pieprasījumu par šīm izmaksām nevarēs pieprasīt.  Vienlaikus jāatzīmē, ka atbilstoši MK noteikumu 44.punktā noteiktajam, pasākuma pirmās kārtas ietvaros var saņemt avansa maksājumu saskaņā ar normatīvajiem aktiem par valsts budžeta līdzekļu plānošanas kārtību Eiropas Savienības fondu projektu īstenošanai un maksājumu veikšanai 2021.–2027. gada plānošanas periodā, ievērojot 44.1. un 44.2. apakšpunktā noteiktos nosacījumus.  *(Pievienots 11.10.2024)* |
| 1. Projekta iesnieguma aizpildīšana un pielikumi | | |
| 5.1. | *Jautājums uzdots vebinārā:*  Vai ir jāaizpilda projekta iesniedzēja pieredzes apraksts, ja iepriekš īstenotie projekti ir bijuši CFLA administrētajās programmās un tiek uzrādīti KPVIS projekta pieteikuma sadaļā – Saistība ar citiem projektiem? | Ja vien nevēlaties pieredzi balstīt vēl uz kādiem citiem prasmju pilnveides pasākumiem, kas tikuši īstenoti ārpus CFLA administrētajām atbalsta programmām, tad papildu apraksts nav jāsniedz – tiks izmantota KPVIS pieejamā informācija. |
| 5.2. | *Jautājums uzdots mutiski:*  Vai ir nepieciešams norādīt privāto finansējumu? | Atbilstoši SAM MK noteikumu 53. punktam gala labuma guvējiem ir noteikta atbalsta intensitāte, kas ir mazāka par 100%, līdz ar to ir nepieciešams obligāti norādīt piesaistīto provizorisko privātā finansējuma apmēru.  *(Pievienots 03.09.2024)* |
| 5.3. | *Jautājums uzdots rakstiski:*  MK noteikumu 15.1.punkts paredz, ka atbalsts prioritāri tiek piešķirts reģionos ar zemāku iekšzemes kopproduktu.  Jautājums – kur skatīt datus par reģionu iekšzemes kopproduktu? | Datus par iekšzemes kopproduktu skatīt Oficiālās statistikas portālā  [*https://stat.gov.lv/lv*](https://eur04.safelinks.protection.outlook.com/?url=https%3A%2F%2Fstat.gov.lv%2Flv&data=05%7C02%7Claura.grodze%40cfla.gov.lv%7Cd9639a67af964a787f9308dccb22506d%7Cc2d02fb61e644741866ff8f5689ca39a%7C0%7C0%7C638608595472763760%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=l1ZvCRy5F7X%2FdE0kf4vhNrKluLTRGEZc0OdfyAK79sw%3D&reserved=0).  *(Pievienots 03.09.2024)* |
| 5.4. | *Jautājums uzdots rakstiski:*  Vai, aizpildot projekta iesniegumu, KPVIS punktā “Valsts atbalsta instruments” ir pareizi atzīmēta izvēlne “tiešais maksājums no valsts vai pašvaldības budžeta (subsīdija vai dotācija)”?  Un nākamajā punktā, kur nepieciešams norādīt atbalsta mērķi, ir jāieķeksē “Komisijas 2023. gada 13. decembra Regulu (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam”? | KPVIS punktā “Valsts atbalsta instruments” ir pareizi atzīmēta izvēlne “tiešais maksājums no valsts vai pašvaldības budžeta (subsīdija vai dotācija)”, kā arī ir projekta iesniegumā ir jāiezīmē izvēlne “Komisijas 2023. gada 13. decembra Regulu (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam”.  *(Pievienots 03.09.2024)* |
| 5.5. | *Jautājums uzdots rakstiski:*  Projekta ietvaros plānots piesaistīt projekta vadītāju SAM MK not. 26.2. apakšpunkta ietvaros, kā arī grāmatvedi SAM MK not. 26.3. apakšpunkta ietvaros, attiecīgi ārpakalpojuma veidā. Savukārt projekta iesnieguma sadaļā ‘projekta administrēšanas kapacitāte’ jānorāda plānotā personāla slodze un likme. Sakiet, lūdzu, kas šajā gadījumā jānorāda sadaļās slodze, likme? | Ja projekta ietvaros tiek plānots projekta vadītāju un grāmatvedi piesaistīt ārpakalpojuma veidā, PI sadaļā “Projekta administrēšanas kapacitāte” nav jānorāda plānotā personāla slodze un likme.  *(Pievienots 30.09.2024)* |
| 5.6. | *Jautājums uzdots rakstiski:*  Kāds sasniedzamais rezultāts tiek sagaidīts pie apakšdarbības ‘projekta vadība un īstenošanas nodrošināšana’? | PI plānotajai apakšdarbībai “Vadības un īstenošanas nodrošināšana” kā sasniedzamo rezultātu var norādīt - īstenots projekts.  *(Pievienots 30.09.2024)* |
| 5.7. | *Jautājums uzdots rakstiski:*  Saskaņā ar projekta iesnieguma 4.pielikumu projekta iesniedzējs iesniedz dokumentārus pierādījumus, lai pierādītu rādītāju pārsniegšanu/sasniegšanu un ja projekta iesniedzējs pretendē uz papildu punktiem. Vai pietiek ar norādi uz projektu (projekts pieejams KPVIS), kur projekta iesniegumā norādīts plānotais rādītājs, un projektam pievienoto apmācīto dalībnieku galīgo sarakstu? | Atbilstoši nolikuma 2. pielikumā “Projektu iesniegumu vērtēšanas kritēriju piemērošanas metodika” kvalitātes kritērijā “Projekta iesniedzējs ir sasniedzis iepriekš īstenotā nodarbināto apmācību projekta rādītāju vismaz 90 % (apmācīto personu skaits).” Noteiktajam, projekta iesniegumam piešķir **2 papildu punktus,** ja projekta iesniegums atbilst 4.3.1. vai 4.3.2. apakškritērija prasībām un ja projekta iesniedzējs ir sasniedzis iepriekš īstenotā nodarbināto apmācību projekta rādītāju vismaz 90 % apmērā (apmācīto personu skaits). Lai pretendētu uz papildu punktiem, projekta iesniedzējam jāiesniedz dokumentāri pierādījumi, kas pamato sākotnēji plānoto projekta rādītāju sasniegšanu (neattiecas uz gadījumiem, kad projekts īstenots ES struktūrfondu un Kohēzijas fonda 2014.–2020.gada plānošanas perioda vai Atveseļošanas un noturības mehānisma plāna ietvaros).  Ja projekts ir īstenots ES struktūrfondu un Kohēzijas fonda 2014.–2020.gada plānošanas perioda vai Atveseļošanas un noturības mehānisma plāna ietvaros, projekta iesniedzējs PI 4. pielikumā var ietvert norādi uz projektu.  *(Pievienots 30.09.2024)* |
| 5.8. | *Jautājums uzdots rakstiski:*  Pie PI esam izvēlējušies HP rādītāju VINPI\_03. Papildus mums jānorāda sākotnējā vērtība un beigu vērtība, *kas ir personu skaits, kuras ir piedalījušās apmācību programmās, kurās ir integrēti jautājumi par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem, tostarp par tiesiskajiem un praktiskajiem aspektiem.*  Vai ir kāds noteiktais minimālais skaits, kas jānorāda kā beigu vērtība? | MK noteikumi neparedz minimālo personu skaitu HP rādītājām *“Personu skaits, kuras ir piedalījušās apmācību programmās, kurās ir integrēti jautājumi par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem, tostarp par tiesiskajiem un praktiskajiem aspektiem (VINPI\_03)”,* līdz ar to projekta iesniegumā projekta iesniedzējs beigu vērtību norāda “0”, taču finansējuma saņēmējam būs pienākums sniegt informāciju sadarbības iestādei par sasniegto rādītāju, iesniedzot pēdējo maksājuma pieprasījumu par visu projekta periodu.  *(Pievienots 30.09.2024)* |
| 5.9. | *Jautājums uzdots rakstiski:*  MK noteikumu 13.7 punktā ir paredzēta prasība: pieredze prasmju pilnveides projektu un nozares speciālistu kompetenču celšanas pasākumu īstenošanā, kur projekta kopējā attiecināmā summa ir no 250 000 euro līdz 499 999 euro, ja rādītāju apguve ir vismaz 100 % vai vismaz 2000 izglītotu nozares speciālistu triju gadu periodā.  Aizpildot PI pielikuma obligāto pielikumu "Projekta iesniedzēja pieredze prasmju pilnveides projektu un nozares speciālistu kompetenču celšanas pasākumu īstenošanā", kur projekta iesniedzējs balstās uz savu iepriekš esošo kompetences celšanas pasākumu īstenošanu 3 gadu periodā, apmācot vismaz 2000 dalībnieku.  Viena no LEEA pamataktivitātēm, kas tiek īstenota jau daudzus gadus,  ir nozares uzņēmumu darbinieku apmācības. LEEA izveidotā struktūrvienība - Specializētais sertifikācijas centrs (SpecSC) veic apmācības pasākumus būvspeciālistiem elektroenerģētikas un energobūvniecības nozarē, kā arī īsteno sertifikāciju un uzraudzību saskaņā ar Ekonomikas ministrijas Deleģējuma līgumu Nr.3.3-6\_2022\_297N, kā arī seko būvspeciālistu kompetences līmenim, savas kompetences ietvaros veicina būvniecības nozares pakalpojuma kvalitāti, ņemot vērā nozares tehnoloģiju attīstību, sniedzot specialistiem (abās sfērās: reglamentētāja un nereglamentētajā) informāciju/apmācību par nozares tehnoloģiju aktualitātēm, drošības un drošuma aspektiem, inovatīvām pieejām energobūvniecībā.  Saskaņā ar Deleģējuma līgumu, LEEA SpecSC ir pienākums sekot būvspeciālistu kompetences līmenim, veicinot būvniecības nozares pakalpojuma kvalitāti, ņemot vērā nozares tehnoloģiju attīstību, nodrošinot enerģētikas jomas speciālistu apmācības/seminārus/vebinārus.  Šo apmācību Apliecinājumi ir fiksēti ne tikai LEEA SpecSC reģistrā, bet  arī publisko reģistru datu bāzē - dotajā gadījumā Būvniecības valsts kontroles biroja pārziņā esošās būvniecības informācijas sistēmā (BIS), kurā ir fiksēta apmācību dalībnieka vārds, uzvārds, apmācību nosaukums un apmācību īstenošanas laiks.  Ņemot vērā augstākminēto, dotajā gadījumā, kāda informācija un kādā veidā(struktūrā) ir sagatavojama atlases nolikuma 3. pieteikums “Projekta iesniedzēja pieredze prasmju pilnveides projektu un nozares speciālistu kompetenču celšanas pasākumu īstenošanā”, lai tā sniegtu atbilstošu iespēju pārliecināties par pieteicēja atbilstību šī punkta prasībai. Kas šajā gadījumā ir pierādījums šo apmācību notikšanai, kas jāpievieno PI? | Atbilde uz jautājumu sniegta 5.11. jautājuma atbildes ietvaros.  *(Pievienots 30.09.2024)* |
| 5.10. | *Jautājums uzdots rakstiski:*  MK noteikumu 13.7 punkta prasība paredz  “vismaz 2000 izglītotu nozares speciālistu triju gadu periodā.”  Vai dotajā gadījumā, lai izpildītu šo prasību ir atbilstoši, ja tiek norādīts apmācīto cilvēku skaits par pēdējiem trīs kalendārajiem gadiem 2021, 2022, 2023? | MK noteikumu 13.7.punkta prasību izpilde “vismaz 2000 izglītotu nozares speciālistu triju gadu periodā.” būs atbilstoša, ja projekta iesniedzējs projekta iesniegumā ietvers informāciju par pēdējiem trīs kalendārajiem gadiem, t.i., 2021, 2022 un 2023.gadu.  *(Pievienots 30.09.2024)* |
| 5.11. | *Jautājums uzdots rakstiski:*  Kā jau tas tika minēts – fakts par fiziskās personas(speciālista) veiksmīgi pabeigtu LEEA īstenoto apmācības pasākumu ir verificējams Būvniecības valsts kontroles biroja pārziņā esošās būvniecības informācijas sistēmā (BIS).  Ņemot vērā augstākminēto, vai sniedzot pierādījumus par pielikumā "Projekta iesniedzēja pieredze prasmju pilnveides projektu un nozares speciālistu kompetenču celšanas pasākumu īstenošanā" iekļautajiem 2000 apmācītajiem 3 gadu periodā ir  pietiekoši, ja tiek norādīts – precīzs pasākuma nosaukums, dienaskārtība, īstenošanas laiks un apmācīto cilvēku skaits katrā pasākumā, vai arī papildus ir nepieciešams norādīt personu datus par katru pasākumu: katra dalībnieka vārds un uzvārds?  Ja ir nepieciešams iesniegt arī augstākminētos personu datus, tad lai izpildītu normatīvo aktu prasības attiecībā uz personu datu aizsardzību un varētu šos datus jums iesniegt, lūdzam CFLA mūs informēt un apliecināt, kā CFLA  nodrošinās visu šo personu datu aizsardzību? | Norādām, ka MK noteikumu 13.7.apakšpunkta ietvaros ar “izglītojamie nozares speciālisti” ir saprotams kā neunikālais speciālistu skaits, kas prasmju pilnveides projektu un nozares speciālistu kompetenču celšanas pasākumu ietvaros piedalījušies prasmju pilnveidē vai kvalifikācijas celšanas pasākumos.  Ja projektu, kuru ietvaros ir apmācīti 2000 izglītojamie nozares speciālisti, ir administrējusi CFLA, tad jānorāda informācija par projektu (projekta identifikators), tomēr, ja KPVIS sistēmā CFLA nevar iegūt datus par šo apmācību projektu, tad projekta iesniedzējam ir jānorāda norādīts precīzs pasākuma nosaukums, dienaskārtība, īstenošanas laiks un apmācīto cilvēku skaits katrā pasākumā, kā arī jāiesniedz dalībnieku saraksts, norādot vārdu un uzvārdu, kas apliecina rezultātu – 2000 apmācīto 3 gadu periodā.  Aģentūra ES fondu projektu ietvaros, veicot personas datu apstrādi, ievēro gan [Vispārīgas datu aizsardzības regula](https://eur-lex.europa.eu/legal-content/LV/TXT/?uri=CELEX%3A32016R0679)s, gan nacionāla regulējuma prasības, uzņemoties no tām izrietošās tiesības, pienākumus un atbildību.  *(Pievienots 30.09.2024)* |
| 5.12. | *Jautājums uzdots rakstiski:*  Projekta iesniegumā ir jāmin projekta īstenošanai atbilstošs NACE, kam ir jāatbilst vismaz vienai no atbalstāmajām nozarēm. Kā rīkoties gadījumā, ja biedrības projekta īstenošanas NACE atbilst vairākām nozarēm? | PI sadaļā “Projekta iesniedzējs” – “Projekta iesniedzēja NACE klasifikators” norāda galveno pamatdarbību. Savukārt PI sadaļā “Projekta apraksts”, atbilstoši MK noteikumu 13.2. punktā noteiktajam, projekta iesniedzējam jānorāda vismaz viena no šo noteikumu [1.](https://likumi.lv/ta/id/353169#piel1) [pielikumā](https://likumi.lv/ta/id/353169#piel1) minētajām nozarēm vai apakšnozarēm. PI aicinām norādīt to nozari vai apakšnozari, kuras komersantus biedrība pārstāv. Vienlaikus, lai veicinātu efektīvu finansējuma apguvi un rādītāju sasniegšanu, finansējuma saņēmējs var pārstāvēt un attiecīgi nodrošināt mācības vairākās nozarēs.  *(Pievienots 30.09.2024)* |

1. Pieejams šeit: [*https://www.cfla.gov.lv/lv/4-2-4-1-k-1*](https://www.cfla.gov.lv/lv/4-2-4-1-k-1) [↑](#footnote-ref-2)
2. Pieejams šeit: [*https://likumi.lv/ta/id/353169*](https://likumi.lv/ta/id/353169) [↑](#footnote-ref-3)
3. Eiropas Parlamenta un Padomes 2021. gada 24. jūnija regula Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai: [*https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN*](https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN) [↑](#footnote-ref-4)
4. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: Esfondi.lv: *https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas* [↑](#footnote-ref-5)